আর এভাবেই সাঁড়াশি আক্রমণ চালিয়ে আইএস জঙ্গিদের হাত থেকে সিরিয়ার ‘মানবিজ’ শহর ছিনিয়ে নেওয়ার পথে এগিয়ে যাচ্ছে আরব ও কুর্দি সেনাদের জোট। লডাই চলছে প্রতিটি রাস্তা, প্রতিটি বাড়ির জন্য। এক পা এক পা করে এগিয়ে যাচ্ছে জোট। ২০১৪ সাল থেকে ম্যানবিজ শহর আইএসের দখলে। তবে জুন মাস থেকে অভিযান চালিয়ে ম্যানবিজ শহর ঘিরে ফেলেছে জোটের সেনারা। কিন্তু জমি ছাড়তে রাজি নয় আইএসও। মরণপন প্রতিরোধে নেমেছে তারা। অন্যদিকে, আইএসকে আগামী ৪৮ ঘণ্টার মধ্যে শহরটি খালি করে দেওয়ার আলটিমেটাম দিয়েছে মার্কিন নেতৃত্বাধীন জোট। এখন পর্যন্ত অর্ধ শতাধিক বেসামরিক নাগরিক নিহত হলেও বিমান হামলা চালিয়ে যাবে বলে ঘোষণা দিয়েছে যুক্তরাষ্ট্র। দুপক্ষের মরণপণ যুদ্ধের মাঝে পড়ে বিপন্ন ম্যানবিজের নাগরিকেরা। আইসিসের অত্যাচারের ভয়ে শহর ছেড়েছেন তারা। তাঁদের অবস্থা কার্যত উদ্বাস্তুদের মতো।